《泰伯庙迎享送神辞三章》
宋代·龚颐正

车兮载旃，舟兮扬帆，
鼓咽咽兮君当还。君肯来兮尚盘桓，
我心茕茕兮其无端，君不我留兮下土嚣烦。
福我吴人兮无疾患，千秋万岁兮歌至德以何言。

作者简介：宋处州遂昌人，字养正。本名敦颐。光宗受禅，改今名。龚原曾孙。宁宗嘉泰元年赐进士出身。历实录院检讨官，预修孝宗、光宗实录。迁秘书丞卒。博通史学。有《芥隐笔记》、《续释常谈》、《中兴忠义录》等。